Alcides De Gasperi

Alcides De  Gasperi (natus Plebe Tesina in oppido prope Tridentum tunc ad Imperium Austro-Hungaricum pertinens die 3 Aprilis 1881, obiit repente die 19 Augusti 1954 Burgi Ausugi) fuit vir publicus Italicus ac continenter octies praeses Consilii Ministrorum Rei Publicae Italiae.

De Gasperi putatur etiam cum Conrado Adenauer, Ioanne Monnet, Altiero Spinelli et Roberto Schuman patrem Unionis Europaeae esse.

 Vita 
Alcides De Gasperi Vindobonae philosophiae et litteris studuit, ibi discipulorum Catholicorum societatibus interfuit. Ab anno 1905 operam ut diurnarius apud diarium Il Trentino dedit et etiam de culturae Italicae defensione in Imperio Austro-Hungarico scripsit, quamquam illo tempore numquam Tridenti ad Italiam adiectionis causam sustinuit.

Anno 1911 legatus Factionis Christianae Socialisticae Austriacae in Parlamento Austriae (Germanice Reichsrat) et anno 1914 in parlamento Tirolensi (Landtag) electus est.

Cum post Imperii Austro-Hungarici cladem in primo bello mundano Tridentinum et Tirolis Meridionalis Italiae adiuncti sunt, De Gasperi unus Factionis Popularis Italicae (Italiane Partito Popolare Italiano) conditorum et factionis ducis Aloysii Sturzo operis socius fuit.

Inter Beniti Mussolini dictaturam accurate ab anno 1929 De Gasperi, qui mense Maio 1927 ad sedecim menses carcerem damnatus erat, in Civitate Vaticana vixit et ibi operam ut bibliothecarius apud Bibliothecam Vaticanam dedit. Ibi inter secundum bellum mundanum clam novae factionis Catholicae creationem paravit et nam De Gasperi inter Democratiae Christianae conditores fuit.
Post Italiae cladem in bello mundano secundo De Gasperi fuit octies praeses Consilii Ministrorum Rei Publicae Italiae ab anno 1945 usque ad annum 1953 et magnum auxilium dedit ad rem publicam, res civibus moribus aucta, stabiliendam. 

 Administrationes quibus Alcides De Gasperi praefuit 
 I administratio a die 10 Decembris 1945 usque ad diem 1 Iulii 1946
 II administratio a die 13 Iulii 1946 usque ad diem 2 Februarii 1947
 III administratio a die 2 Februarii 1947 usque ad diem 31 Maii 1947
 IV administratio a die 31 Maii 1947 usque ad diem 23 Maii 1948 
 V administratio a die 23 Maii 1948 usque ad diem 27 Ianuarii 1950 
 VI administratio a die 27 Ianuarii 1950 usque ad diem 26 Iulii 1951 
 VII administratio a die 26 Iulii 1951 usque ad diem 16 Iulii 1953 
 VIII administratio a die 16 Iulii 1953 usque ad diem 17 Augusti 1953

 Nexus externi 

 Societas Alcidae De Gasperi dicata 
 Pagina De Gasperi dicata
 Pellicula de Alcide De Gasperi

Categoria:Praemium Caroli Magni
Categoria:Praesides Consilii Ministrorum Italiae
Categoria:Politici Unionis Europaeae
Categoria:Nati 1881
Categoria:Mortui 1954